REPUBLIKA SRBIJA

NARODNA SKUPŠTINA

Odbor za pravosuđe, državnu

upravu i lokalnu samoupravu

07 Broj: 06-2/364-14

5. novembar 2014. godine

B e o g r a d

**Z A P I S N I K**

**22. SEDNICE ODBORA ZA PRAVOSUĐE, DRŽAVNU UPRAVU I LOKALNU SAMOUPRAVU, ODRŽANE 5. NOVEMBRA 2014. GODINE**

Sednica je počela u 9,00 časova.

Sednici je predsedavao Petar Petrović, predsednik Odbora.

Sednici su prisustvovali članovi Odbora: Tanja Tomašević Damnjanović, Biljana Ilić Stošić, Biljana Savović, Laslo Varga, Mirjana Andrić, Živan Đurišić, Vladimir Đukanović, Neđo Jovanović i Velinka Tošić.

Sednici su prisustvovali zamenici članova: Vesna Besarović (zamenik Meha Omerovića) i Svetislav Vukmirica (zamenik Dragana Paunovića).

Sednici nisu prisustvovali članovi Odbora: Olgica Batić, Balša Božović, Jovan Marković, Aleksandar Martinović i Miletić Mihajlović, niti njihovi zamenici.

Sednici je, kao predstavnik predlagača zakona, prisustvovao narodni poslanik Zoran Babić.

Sednici su, kao poverenici predlagača zakona, prisustvovali Nela Kuburović, pomoćnik ministra, Jovan Ćosić, šef odseka, i Zlatko Petrović, viši savetnik u Ministarstvu pravde.

Na predlog predsednika utvrđen je sledeći

D n e v n i r e d :

1. Razmatranje Predloga zakona o izmenama i dopunama Zakona o javnom beležništvu, koji je podnela Vlada (broj 011-3908/14, od 31. oktobra 2014. godine), u pojedinostima;
2. Razmatranje Predloga zakona o izmenama i dopunama Zakona o prometu nepokretnosti, koji je podnela Vlada (broj 464-3910/14, od 31. oktobra 2014. godine), u pojedinostima;
3. Razmatranje Predloga zakona o izmenama i dopunama Zakona o finansiranju političkih aktivnosti, koji je podnela grupa od 128 narodnih poslanika Poslaničke grupe Srpske napredne stranke (broj 400-3923/14, od 31. oktobra 2014. godine), u načelu;
4. Razno.

Pre prelaska na rad po utvrđenom dnevnom redu usvojen je, bez primedaba, zapisnik sa 21. sednice Odbora.

**Prva tačka dnevnog reda: Razmatranje Predloga zakona o** **izmenama i dopunama Zakona** **javnom beležništvu u pojedinostima**

Povodom amandmana koji je podneo na član 4. Predloga zakona Neđo Jovanović je ponovo ukazao da je predloženim izmenama trebalo napraviti distinkciju između pravnih instituta legalizacije (overavanje) i solemnizacije (potvrđivanje) udovora kojima se raspolaže nepokretnostima, imajući u vidu da solemnizaciji ne podležu uvek i svi ugovori o prometu nepokretnosti (npr. ugovor o poklonu nepokretnosti između roditelja i deteta), već je potrebno samo da se overe jer u tom pravnom poslu nije potrebno štititi javni interes.

Na osnovu člana 156. stav 3. Poslovnika Narodne skupštine, Odbor za pravosuđe, državnu upravu i lokalnu samoupravu podnosi

I Z V E Š T A J

Odbor je, u skladu sa članom 164. stav 1. Poslovnika Narodne skupštine, razmotrio amandmane podnete na Predlog zakona o izmenama i dopunama Zakona o javnom beležništvu.

Odbor je odlučio da predloži Narodnoj skupštini da **odbije** sledeće amandmane:

- na član 1, koji su zajedno podneli narodni poslanici Borislav Stefanović, Vesna Martinović i Balša Božović;

- na član 3. koji je podneo narodni poslanik Dragan Šutanovac;

- na član 3, koji su zajedno podneli narodni poslanici Borislav Stefanović, Vesna Martinović i Balša Božović;

- na član 4, koji su zajedno podneli narodni poslanici Gordana Čomić i Aleksandra Jerkov;

- na član 4. koji je podneo narodni poslanik Neđo Jovanović;

- na član 4. koji je podneo narodni poslanik Dragan Šutanovac;

- na član 4, koji su zajedno podnele narodni poslanici Olena Papuga, Nada Lazić i Dejan Čapo;

- na član 4, koji su zajedno podneli narodni poslanici Borislav Stefanović, Vesna Martinović i Balša Božović;

- na član 5. koji je podneo narodni poslanik Ivan Jovanović;

- na član 5, koji su zajedno podneli narodni poslanici Olena Papuga, Nada Lazić i Dejan Čapo.

Za izvestioca Odbora na sednici Narodne skupštine određen je Petar Petrović, predsednik Odbora.

**Druga tačka dnevnog reda: Razmatranje Predloga zakona o izmenama i dopunama Zakona o prometu nepokretnosti u pojedinostima**

Na osnovu člana 156. stav 3. Poslovnika Narodne skupštine, Odbor za pravosuđe, državnu upravu i lokalnu samoupravu odlučio je da podnese

I Z V E Š T A J

Odbor je, u skladu sa članom 164. stav 1. Poslovnika Narodne skupštine, razmotrio amandmane podnete na Predlog zakona o izmenama i dopunama Zakona o prometu nepokretnosti u pojedinostima.

Odbor je odlučio da predloži Narodnoj skupštini da **odbije** sledeće amandmane:

- na član 1. koji je podneo narodni poslanik Neđo Jovanović;

- na član 1, koji su zajedno podneli narodni poslanici Borislav Stefanović, Vesna Martinović i Balša Božović;

- na član 2. koji je podneo narodni poslanik Neđo Jovanović;

- na član 2, koji su zajedno podneli narodni poslanici Borislav Stefanović, Vesna Martinović i Balša Božović;

- na član 3, koji su zajedno podneli narodni poslanici Borislav Stefanović, Vesna Martinović i Balša Božović.

Odbor je, na osnovu člana 157. stav 6. Poslovnika Narodne skupštine, podneo amandman na član 5. Predloga zakona.

Za izvestioca Odbora na sednici Narodne skupštine određen je Petar Petrović, predsednik Odbora.

**Treća tačka dnevnog reda:** **Razmatranje Predloga zakona o izmenama i dopunama Zakona o finansiranju političkih aktivnosti u pojedinostima**

Narodni poslanikZoran Babić je, kao predstavnik predlagača zakona, upoznao članove Odbora sa razlozima za donošenje ovog zakona i predloženim rešenjima.

Vladimir Đukanović je ukazao da bi trebalo dobro obrazložiti razloge za predloženu izmenu člana 11. Zakona kako bi se izbegla negativna reakcija javnosti na brisanje odredbe kojom je bilo predviđeno da politička stranka može kupiti nepokretnost isključivo sredstvima prikupljenim iz privatnih izvora.

Petar Petrović je napomenuo da bi resorno ministarstvo trebalo da preispita pojedina rešenja predloženog zakona, polazeći od iskustava stečenih u njihovoj dosadašnjoj primeni u periodu od donošenja Zakona 2011. godine do danas, posebno u pogledu preciznijeg uređivanja ovlašćenja Agencije za borbu protiv korupcije.

Na osnovu člana 156. stav 3. Poslovnika Narodne skupštine, Odbor za pravosuđe, državnu upravu i lokalnu samoupravu odlučio je da podnese

I Z V E Š T A J

Odbor je, u skladu sa članom 155. stav 2. Poslovnika Narodne skupštine, odlučio da predloži Narodnoj skupštini da prihvati Predlog zakona o izmenama i dopunama Zakona o finansiranju političkih aktivnosti u načelu.

Za izvestioca Odbora na sednici Narodne skupštine Petar Petrović, predsednik Odbora.

**Četvrta tačka dnevnog reda: Razno**

U okviru ove tačke nije bilo predloga, ni pitanja.

Sednica je završena u 9,30 časova.

Sednica je tonski snimana.

SEKRETAR PREDSEDNIK

Ljiljana Miletić Živković Petar Petrović